สวัสดีครับ คือผมเพิ่งนึกได้ว่าย่าเคยเอาลูกหนูออกจากปากแมวที่คาบอยู่ แมวเป็นแมวเลี้ยงครับ ระบบปิด ฉีดวัคซีนแล้ว ย่าเอาออกเมื่อประมาณเดือนที่แล้วครับ ย่าบอกว่าไม่โดนกัดครับ แต่ผมก็ไม่ค่อยมั่นใจเหมือนกัน ลูกหนูเป็นตัวเล็กๆครับ ใหญ่กว่าหัวแม่โป้งนิดนึง เลยไม่แน่ใจว่ามันกัดได้ไหมนะครับ เลยจะถามว่ากรณีนี้น่ากังวลไหมครับ หรือผมคิดมากไปเอง
สวัสดีค่ะ การสัมผัสที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆจากที่กล่าวมา ถ้าเป็นมือปกติ ไม่มีแผล ไปสัมผัสลูกหนูตัวเล็กๆ ไม่แน่ใจว่าถูกกัดหรือไม่ โอกาสติดเชื้อจากหนูในกรณีนี้ก็มีได้น้อยค่ะ น่าจะไม่ต้องทำอะไรเพิ่มเติม ยกเว้นมีความกังวลใจ อาจไปพบแพทย์เพื่อตรวจร่างกายเพิ่ม และอาจจะพิจารณาการฉีดวัคซีนป้องกันไว้ก่อนถูกกัดจำนวน 1-2 เข็มได้ หากมีโอกาสต้องสัมผัสกับสัตว์อีกบ่อยๆ